《赋赠玉岩 其二》
宋代·林颜

万卷收书肯为贫，长年石室谢纷纭。冥鸿有志难寻迹，野鹿无心不出群。

拔俗风标清似水，视人富贵薄于云。柄臣欲强东山起，只恐东山未放君。

作者简介：林颜，字仲和，福州福清（今属福建）人，概子，邵弟。仁宗嘉祐四年（一○五九）进士。英宗治平间知许州临川县（《元丰类稿》卷四五《天长县君黄氏墓志铭》，按：北宋无许州，疑当作抚州）。神宗元丰二年（一○七九），提举广南东路常平事。哲宗元祐二年（一○八七），提点广南东路刑狱（同上书卷四○○），降知永州，徙泉州、濠州。徽宗建中靖国元年（一一○一），知邓州（《宋会要辑稿》选举三三之二二）。崇宁元年（一一○二），知湖州。三年，移知庐州。终中奉大夫、直秘阁。事见《淳熙三山志》卷二六。今录诗七首。